Mans en Banting – toortsie.com
Mans en Banting
September 14, 2018 September 14, 2018 ~ Toortsie
Ek het al soveel keer gedink: Mans hou van Bantingkos. Dames ook! Natuurlik nie alle mans nie en ook nie alle dames nie! En ek wil Banting in niemand se kele afdwing nie, maar mense vra my soms wat my man hieroor sê.
Mans steur hulle nie aan vet wat aan vleis is nie, hulle eet dit sonder klagtes. Hulle gee ook nie om om ‘n stukkie biefstuk met vet en al te eet nie. En sit jy ‘n ‘snack’bord met kaas en ham en salami of biltong voor hulle, kla hulle ook nie. Mans eet tog te graag aan ‘n lekker bord lamspotjiekos of skaapstertjies of skilpadjies (lewer in netvet). En mans kla en keer nie as hulle ‘n stuk roomkaastert kry nie, om die waarheid te sê, hulle vra of hulle nóg mag kry! 🙂 Gee jy vir hulle varkworsies of boerewors of kaas of beestong, vra hulle nie vrae nie, hulle geniet dit net!
Ek weet nie of mans altyd so baie van slaai hou of sade (voëltjiekos) nie, maar hulle geniet ‘n lekker Bantingmuffin wat van sade gebak is, met kaas. Hulle hou ook van die groente wat ‘n bietjie opgedollie is met room of kaas of spek, en eet dit gewoonlik sonder om te kla.
Nee wat, dis maklik om vir mans Bantingkos voor te sit. Nou moet ek ietsie fluister: My man geniet regtig die ryk kosse, maar hy eet steeds sy tjippies en gewone beskuit en soms ‘n snytjie brood. Defnitief minder, maar wel nog en hy hou baie van sjokolade, maar ek baklei nie met hom nie, want hy kla nie oor my kos nie!
Dames, as die man in jou lewe dalk die rede was hoekom jy huiwer, kan ek jou sê dat die kans goed is dat hy die kos baie sal geniet. Ek kan dit natuurlik nie waarborg nie, net soos ek ook nie kan waarborg dat Banting vir jou goed sal wees nie. En terloops, my man is ‘n baie goeie bemarker van my boek en hy sal baie gou iemand na my verwys! 🙂
Posted in Banting, LCHF,Kosdinge,Uncategorized	Bantingbanting en mans
‹ PreviousChinese pink
Next ›Limeriek oor seisoene en towerinne
12 thoughts on “Mans en Banting”
September 14, 2018 om 6:32 vm
Jou kos lyk altyd watertand-lekker, en my man eet ook heerlik aan banting-geregte as dit voor hom neergesit word.
September 14, 2018 om 7:16 vm
Dankie. Ek is seker hy sal lekker saameet.
September 14, 2018 om 2:15 nm
Oe, al die borde vol heerlike eetgoed! Manlief sal beslis nie daaroor kla nie!
September 14, 2018 om 2:49 nm
Sien jy nou! 😁
the OP sê:
September 14, 2018 om 5:02 nm
September 14, 2018 om 5:20 nm
Ai as ek net sy rys lus en brood lus kan demp, dit is nou wat hom onderkry van banting😱. Hoe kan hy nou sy liefling dis Thai green curry eet sonder properse rys????
September 14, 2018 om 6:08 nm
Ek was net so lief vir rys en aartappels en brood. Snaaks genoeg, ek was nou net van plan om op fb te skryf dat ‘n mens ‘n bredie of potjiekos sonder rus kan eet, toe soen ek joune. 😁 Met genoeg vet in die dieet, smag mens nie meer daarma nie. Baie keer is dit maar net hoe ons gewoond is om dit te eet. 😊
September 16, 2018 om 4:25 nm
Dit pla my glad nie.
Hy moet dit dalk net een keer sonder rys probeer en kyk of hy nie daarvan hou so nie. 😁
September 16, 2018 om 4:24 nm
Nee, het al hy blaas hom 2bar aan elke kant
September 15, 2018 om 4:31 vm
Kyk, ek kan vol fiemies wees maar vir hierdie heerlike borde happies gaan Dries de Wet beslis nie nee se nie!
September 15, 2018 om 8:01 vm
Sien, ek het geweet! 😁
Lewer kommentaar op trommeltjies Kanselleer die reaksie
507,487 ste persoon wat hier inloer! Baie dankie en welkom! Hoop jy loer weer in.
Skryf 'n opstel: Dinge wat my irriteer